stanford-oval/wikipedia huggingface dataset:
Vincent Schiavelli
Aiheesta muualla

Vincent Schiavelli Internet Movie Databasessa. (englanniksi)
Virginia Torrecilla

Torrecilla vuonna 2019
Virginia Torrecilla Reyes (s. 4. syyskuuta 1994) on espanjalainen jalkapalloilija. Hän on pelipaikaltaan keskikenttäpelaaja. Hän pelasi Espanjan naisten maajoukkueessa ensimmäisen maaottelunsa vuonna 2013 ja on vuoden 2019 MM-kilpailujen päättyessä pelannut 62 maaottelua sekä tehnyt niissä kuusi maalia. MM-kilpailuissa hän pelasi avauskokoonpanossa Espanjan kaikissa neljässä ottelussa.
Torrecilla edustaa seuratasolla ranskalaista Montpellieriä.
Washington Capitols

| Washington Capitols |
| --- | --- |
Konferenssi:  Itäinen (1946–1947) Läntinen (1947–1948) Läntinen (1948–1951)
Divisioona:  Itäinen
Perustettu:  1946
Historia:  Washington Capitols 1946–1951
Areena:  Washington Coliseum
Kotipaikka:  Washington
Värit:           
Omistaja(t):  Mike Uline
Mestaruudet:  0
Konferenssin mestaruudet:  0
Divisioonan mestaruudet:  2 (1947, 1949)
Washington Capitols oli vuosina 1946–1951 toiminut NBA-seura. Capitols pelasi parhaimmillaan sarjan loppuotteluissa.
Historia

Seura perustettiin vuonna 1946 BAA:n syntymisen myötä. Joukkueen omistajana toimi Mike Uline ja seura oli ainoita BAA-seuroja, jolla ei ollut yhteyttä jääkiekkoseuroihin. Capitolsin ensimmäiseksi päävalmentajaksi hankittiin Red Auerbach, joka keräsi joukkueen laivaston miehistä. Joukkue voitti kauden aikana 49 ottelua ja hävisi vain 11. Pudotuspeleissä seura eteni välieriin saakka. Kaudella 1948–1949 Capitols voitti jälleen divisioonansa mestaruuden ja eteni aina sarjan loppuotteluihin asti. Loppuottelusarjassa seura kohtasi Minneapolis Lakersin, mutta loukkaantumisista kärsinyt Capitols hävisi ottelusarjan voitoin 4–2. Kolmen kauden jälkeen Auerbach lähti seurasta. Seuran kahtena viimeisenä kautena joukkue hävisi enemmän pelejä kuin voitti. Kaudella 1950–1951 joukkueessa pelasi sarjan historian ensimmäinen afroamerikkalainen pelaaja, Earl Lloyd. Vuonna 1951 seura jättäytyi pois NBA:sta.
Aiheesta muualla

Basketball-Reference (Arkistoitu – Internet Archive) (englanniksi)
Ympäristöjärjestö

Ympäristöjärjestöt ovat valtiollisia tai valtioiden välisiä elimiä tai kansalaisjärjestöjä, jotka keskittyvät ympäristöasioihin kuten luontoon ja ilmastoon liittyviin kysymyksiin. Tunnetuimpia hallitustenvälisiä elimiä ovat Hallitustenvälinen ilmastopaneeli IPCC, Yhdistyneiden kansakuntien ympäristöohjelma UNEP ja Euroopan ympäristökeskus EEA. Maailmanlaajuisesti toimivia ympäristöasioihin osallistuvia kansalaisjärjestöjä ovat muun muassa Greenpeace, Maan ystävät, WWF sekä Worldwatch Institute. Suomessa toimivia ympäristöjärjestöjä ovat muun muassa Luonto-Liitto, Suomen luonnonsuojeluliitto ja Dodo.
Waste Management

| Waste Management t> A.T.u. |
| --- | --- | --- |

Studioalbumin tiedot
 Äänitetty : 2007–2009
 Julkaistu: 15. joulukuuta 2009
 Tyylilaji: elektroninen musiikki, dancepop, pop rock
 Kesto: 50.18
 Levy-yhtiö: T.A. Music
t.A.T.U.:n muut julkaisut
| Весёлые Улыбки9 2008 | Waste Management 2009 | Waste Management Remixes 2011 |
Singlet albumilta Waste Management
 ”Snowfalls” Julkaistu: 13. heinäkuuta  ”White Robe” Julkaistu: 10. marraskuuta 2009  ”Sparks” Julkaistu: 13. huhtikuuta 2010
Waste Management on 15. joulukuuta 2009 julkaistu t.A.T.u.n kolmas englanninkielinen albumi. Albumista on myös venäjänkielinen versio Vesyolye Ulybki. Ensimmäinen single Snowfalls julkaistiin 13. heinäkuuta 2009. Toinen julkaistu single on White Robe(ven. Beliy Plaschik)
Kappaleet

White Robe – 3.14 (säv. V. Kilar, L. Alexandrovski, M. Maxakova, T.A. Music)
You and I – 3.14 (säv. E. Buller, A. Kubiszewski)
Sparks – 3.09 (säv. V. Polienko, L. Alexandrovski)
Snowfalls – 3.16 (säv. Slowman, L. Alexandrovski, K. Salem, T.A. Music)
Marsianskie Glaza – 3.09 (säv. S. Galoyan, T.A. Music)
Little People – 3.28 (säv. Slowman, L. Alexandrovski, T.A. Music)
Waste Management – 2.05 (säv. E. Matveidzev)
Running Blind – 3.40 (säv. J. Schramm, L. Reinatz, C. Behrens, S. Martin, R. Schwenger, L. Dissing)
Fly on the Wall – 3.57 (säv. J. Alexander, B. Steinberg)
Time of the Moon – 3.24 (säv. V. Kilar, L. Alexandrovski, T.A. Music)
Don’t Regret – 3.09 (säv. V. Kilar, L. Alexandrovski, T.A. Music)
Arvostelut

AllMusic:
Aiheesta muualla

Waste Management discogs.com -sivustolla
Weißensteinin linna

Weißensteinin linna
Weißensteinin linna (saks. Schloss Weißenstein) on linna Pommersfeldenin kunnassa, Saksan Baijerissa. Se edustaa barokin tyylisuuntaa. Linna rakennettiin vuosina 1711–1718 Bambergin ruhtinaspiispan ja Mainzin vaaliruhtinas Lothar Franz von Schönbornin yksityiseksi kesäresidenssiksi. Sen suunnittelusta vastasivat arkkitehdit Johann Dientzenhofer ja Johann Lukas von Hildebrandt. Nykyisin Weißensteinin linna on Schönbornin suvun hallussa.
Aiheesta muualla

Wikimedia Commonsissa on kuvia tai muita tiedostoja aiheesta .
Linnan historiaa Schönbornin suvun sivuilla (Arkistoitu – Internet Archive) (saksaksi)
Viherpaja

| Viherpaja Oy |
| --- | --- |
 Kuva Viherpajan kasvinäyttelystä
Yritysmuoto:  osakeyhtiö
Toimitusjohtaja:  Tom Christer Sjölund
Kotipaikka:  Meiramitie 1, 01510 Vantaa
Toimiala:  Puutarha-alan suunnittelu, konsultointi, taimien kasvatus, tukku- ja vähittäismyynti, puutarhatarvikkeiden myynti, maahantuonti ja vienti.
Tuotteet:  viherkasvit ja ruukkukukat
Liikevaihto:  0,485 milj. EUR (2015)
Kotisivu:  www.viherpaja.fi
Infobox OKVirheellinen NIMI-arvo: 
Viherpaja on Vantaan Tikkurilan suuralueen Koivuhaassa toimiva viher- ja ruukkukasvien suurmyymälä. Viherpajan ovat perustaneet Harri Sokala ja Tom Sjölund. Myymälän pinta-ala on 3 500 neliömetriä. Osakeyhtiömuotoinen puutarhakeskuksen tarjoaa myös viher- ja pihasuunnittelupalvelua.
Kaktuserämaa

Viherpajan kaktuserämaa on rakennettu vuonna 1988. Se on 500 neliömetriä. Erilaisia kaktuksia siellä on noin 600 lajia, ja vanhimmat niistä ovat 80-vuotiaita. Kesällä lämpötila siellä saattaa nousta jopa +50 °C:een, mutta talvella lämpötila laskee alemmas, millä osa lajeista saadaan kukkimaan kesällä.[lähde? ]
Viherpajan japanilainen puutarha

Japanilainen puutarha rakennettiin Viherpajaan vuosina 1985–1986. Siellä on kasvien lisäksi japanilainen teehuone, kiviasetelmia, kirsikkapuita, jotka pyritään saamaan kukkimaan samaan aikaan kuin Japanissa, sekä karppilampi. Taustalla soi japanilainen musiikki.
Puutarhan kasvit ovat eri puolilta maailmaa, ja kalat on tuotu Japanista. Ilman lämpötila ja kosteus ovat puutarhassa ympäri vuoden samat kuin Japanissa Tokion seudulla. Puutarhassa ei käytetä torjunta-aineita. Kun puutarhan bambumetsikköä harvennetaan, leikatut oksat annetaan Korkeasaaren pikkupandoille syötäväksi.[lähde? ]
Aiheesta muualla

Viherpajan kotisivut
Wijda Mazereeuw

| Mitalit | Mitalit | Mitalit |  |
| --- | --- | --- | --- |
|  Wijda Mazereeuw |  Wijda Mazereeuw |  Wijda Mazereeuw |  |
Maa:   Alankomaat
Naisten uinti
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Cali 1975 | 100 m rintauinti |  |
|  Hopeaa | Cali 1975 | 200 m rintauinti |  |
|  Pronssia | Cali 1975 | 4x100 m sekauinti |  |
Wijda Mazereeuw (11. elokuuta 1953 Enkhuizen, Pohjois-Hollanti) on entinen alankomaalainen uimari, joka voitti pitkän radan MM-kilpailuissa 1975, Kolumbian Calissa kaksi hopeaa, 100 ja 200 metrin rintauinneissa ja yhden pronssin, 4x100 metrin sekauintiviestissä.
Mazereeuw edusti kotimaataan kesäolympialaisissa kaksi kertaa, vuosina  1972 ja 1976. Hänen paras sijoituksensa olympialaisissa oli viides sija 4x100 metrin sekauintiviestissä vuonna 1976.
Will Schusterick

| Will Schusterick> Henkilötiedot |
| --- | --- |
Syntynyt: 1993 Ohio, Yhdysvallat
Kansalaisuus:   Yhdysvallat
Frisbeegolfaaja
Kätisyys:  oikea
Ura
Ammattilaisuran alku:  2006
Voitot:  381
Muut saavutukset:  USDGC:n voitto 2010, 2012 ja 2014
Tämänhetkinen rating:  995 (lokakuu 2021)
Korkein rating:  1046 (elokuu 2012)
Palkintorahat:  238 226,13 $
Will Schusterick (s. 1992) on yhdysvaltalainen frisbeegolfaaja ja kolminkertainen USDGC:n voittaja.
Saavutukset > Major-turnaukset

Maailmanmestaruuskilpailut
Toinen 2011
Kolmas 2012 ja 2015
United States Disc Golf Championship
Voitto 2010, 2012 ja 2014
European Open
Kolmas 2013
Voiton temppeli

Voiton temppeli voi viitata seuraaviin:
Athene Niken temppeli, Ateena
Victorian temppeli, Palatium, Rooma
Voiton temppeli, Himera, Sisilia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tempio della Vittoria”, voi hakea sivunnimihaulla, laajalla sivunnimihaulla tai tekstihaulla.
Voiton monumentti

Voiton monumentti voi tarkoittaa seuraavia asioita:
Bolzanon voiton monumentti
Toljatin voiton monumentti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Voiton monumentti”, voi hakea sivunnimihaulla, laajalla sivunnimihaulla tai tekstihaulla.
Välimeren-laivasto

Välimeren laivastolla tarkoitetaan Välimerelle tai sen lähistölle sijoitettua laivastoa.
Britannian Kuninkaallisella laivastolla on perinteikäs Välimeren laivasto
Ranskan Välimeren-laivasto on muotoutunut maantieteellisten syiden mukaan
Yhdysvaltain kuudetta laivastoa voidaan pitää Välimeren-laivastona
Venäjän Mustanmeren-laivasto yhdessä Pohjoisen laivaston kanssa ylläpitää Välimerellä pysyvää laivasto-osastoa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Välimeren laivasto”, voi hakea sivunnimihaulla, laajalla sivunnimihaulla tai tekstihaulla.
Suuramiraali Thrawn

| Suuramiraali Thrawn |
| --- | --- |
Luoja(t):  Timothy Zahn
Näyttelijä(t):  Legends: Tris King (TIE Fighter) Robin Atkin Downes (Empire at War: Forces of Corruption) Kaanon: Lars Mikkelsen
Ensi- esiintyminen:  Legends: Imperiumin perillinen (1991) Kaanon: Star Wars Rebels ”Askelia varjoihin” (2016)
Henkilötiedot
Ammatti:   Galaktisen Imperiumin suuramiraali  Seitsemännen laivaston komentaja 
Sukupuoli:  mies
Kotipaikka:  Rentor (Kaanon), Csilla (Legends)
Suhteet
Infobox OKNimi-testi OK: 
Suuramiraali Thrawn, oikealta nimeltään Mitth’raw’nuruodo, on kuvitteellinen henkilö Tähtien sota -universumissa. Thrawn on rodultaan chiss ja yksi Galaktisen Imperiumin älykkäimmistä upseereista ja sotastrategisteista. Hahmo esiintyi ensi kerran Timothy Zahnin Thrawn-trilogian romaaneissa Imperiumin perillinen (1991), Hämärän laivue (1992) ja Keisarin käsky (1993), joissa Luke Skywalker, Leia Organa, Han Solo, Chewbacca ja Lando Calrissian taistelivat häntä vastaan. Hänellä on tärkeä rooli myös Hand of Thrawn -duologiassa ja hänestä tuli yksi Expanded Universen suosituimmista hahmoista.
Vaikka Lucasfilm uudelleenbrändäsi Expanded Universen Star Wars Legendsiksi ja julisti, ettei sen teokset kuuluneet viralliseen kaanoniin, Thrawn tuotiin takaisin kaanoniin yhtenä päävihollisista animaatiosarjassa Star Wars Rebels, jossa hahmon ääninäyttelijänä toimi Lars Mikkelsen. Mikkelsen myös itse näyttelee Thrawnia näytellyssä Disney+-sarjassa Ahsoka. Zahn kirjoitti hahmolle kaksi uutta kirjatrilogiaa. Ensimmäiseen trilogiaan kuuluvat Star Wars: Thrawn (2017), Thrawn: Alliances (2018) ja Thrawn: Treason (2019), ja toiseen trilogiaan: Thrawn Ascendancy: Chaos Rising (2020), Thrawn Ascendancy: Greater Good (2021) ja Thrawn Ascendancy: Lesser Evil (2021).
Esiintymiset > Legends > Hand of Thrawn

Romaanissa Specter of the Past, kymmenen vuotta Bilbringin taistelun jälkeen Imperiumi kuulee Thrawnin lähettämän viestin, jossa väitti olevansa yhä elossa ja saapuvansa johtamaan Imperiumin vähäisemmiksi jääneitä joukkoja epävakaaksi tullutta Uutta tasavaltaa vastaan. Sekä Imperiumi että Thrawnin chiss-lajitoverit suhtautuvat viestiin kuitenkin epäilevästi. Romaanin jatko-osassa Vision of the Future, kun amiraaliksi ylentynyt Pellaeon oli valmis myöntämään Imperiumin hävinneen ja suostumaan rauhanneuvotteluihin Leian kanssa, moffi Vilim Disra oli lähettänyt huijarin nimeltä Flim esiintymään Thrawnina Imperiumin joukkojen inspiroimiseksi. Lopulta Pellaeon ja Talon Karrde paljastavat Flimin huijariksi. Luke ja Mara matkustavat planeetta Nirauanille, jossa sijaitsi linnake nimeltä ”Thrawnin käsi”. Sieltä he löytävät säiliön, jossa nukkui Thrawnin klooni. Turvajärjestelmän aktivoituminen herätti vartijadroidit, joita vastaan taistellessaan Mara teki luolaan reiän antaakseen läheisen järven veden virrata kloonauslaboratorioon. Kloonauslaboratorion generaattori meni veden seurauksena oikosulkuun. ja oikosulun aiheuttama räjähdys tappoi Thrawnin kloonin, mutta antoi Lukelle ja Maralle mahdollisuuden paeta.
Esiintymiset > Kaanon > The Mandalorian

Thrawn mainittiin Disney+-sarjan The Mandalorianin jaksossa ”Osa 13: Jedi”, jossa Ahsoka Tano etsi häntä. Yksi Thrawnin liittolaisista, Morgan Elsbeth, oli kaapannut Calodanin kaupungin raatinaisen aseman itselleen metsäplaneetta Corvuksella. Ahsoka halusi pysäyttää Elsbethin, voidakseen vapauttaa kaupungin vangit ja saada Elsbeth kertomaan Thrawnin olinpaikka.
Thrawn mainittiin myös jaksossa ”Chapter 23: The Spies”, kun moffi Gideon ja muut Varjoneuvostoon kuuluvat Imperiumin jäänteiden sotaherrat, mukaan lukien Thrawnia ennen palvellut kapteeni Gilad Pellaeon, keskustelivat hänen huhutusta paluustaan. Osa uskoi hänen voivan johtaa Imperiumin uudelleenperustamista, mutta Gideon ei ollut vakuuttunut tästä, koska Thrawn ei osallistunut Varjoneuvoston kokouksiin.
Esiintymiset > Kaanon > Ahsoka

Disney+-sarjassa Ahsoka paljastui, että purrgilit olivat vieneet Thrawnin, Ezran ja Chimaeran miehistön Dathomirin Yösiskojen alkuperäiselle kotiplaneetalle nimeltä Peridea, joka sijaitsi tunnetun galaksin ulkopuolella, kaukaisessa spiraaligalaksissa. Purrgilit itse vaelsivat kyseisen planeetan läheltä, koska monet niistä jäivät yleensä sen kiertoradalle kuolemaan.
Entinen jedi ja nykyinen palkkasoturi Baylan Skoll, sekä hänen oppilaansa, Shin Hati, vapauttavat Morgan Elsbethin Uuden tasavallan vankienkuljetusalus Vesperistä. HK-87-salamurhaajadroidiensa avulla he myös varastavat kartan, jonka Ahsoka Tano ja jedien arkkitehtidroidi Huyang olivat löytäneet Yösiskojen temppelistä planeetta Arcanalta. Thrawnin kanssa liittoutuneiden kolmen Suuren Äidin (Aktropaw, Klothow ja Lakesis) opastettua Elsbethiä unien kautta, hän löysi kartasta Perideaan johtavan reitin, joka alkoi planeetta Seatosilta, ja matkusti sinne rakennuttamansa valtavan hyperavaruusrenkaan, Sionin silmän, avulla. Thrawn, kapteeni Enochin johtama kaarti sekä Chimaeran muusta jäljellä olevasta miehistöstä koottu Yösotilaiden armeija valmistelivat Suurten Äitien noituuden avulla paluuta tuntemaansa galaksiin. Elsbethin kuoltua kaksintaistelussa Ahsokaa vastaan, sekä Shinin ja Baylanin jäädessä jälkeen, Thrawn ja Suuret Äidit pakenevat Chimaera mukanaan Sionin silmällä Perideasta Dathomirille.
Aiheesta muualla

Thrawn Tähtien sodan virallisilla sivuilla (englanniksi)
Thrawn Wookieepediassa (englanniksi)
Thrawn Jedipediassa
Werner Haase

Werner Haase (2. elokuuta 1900 Köthen – 30. marraskuuta 1950) oli saksalainen lääketieteen professori ja yksi Adolf Hitlerin henkilökohtaisista lääkäreistä.
Haase liittyi kansallissosialistiseen puolueeseen vuonna 1933 ja SS-joukkoihin 1941. Vuonna 1945 hän oli kohonnut Obersturmbannführerin arvoon. Vuosina 1935–1945 hän toimi yhtenä Hitlerin lääkäreistä.
Berliinin taistelun aikaan toisen maailmansodan viimeisinä päivinä Haase työskenteli yhdessä tohtori Ernst Günther Schenckin kanssa ilmahyökkäyssuojassa valtakunnankanslian alapuolella Führerbunkerin vieressä hoitaen haavoittuneita saksalaissotilaita ja -siviilejä. 29. huhtikuuta 1945 hän meni Führerbunkeriin tehtävänään tappaa Hitlerin Blondi-koira tohtori Ludwig Stumpfeggerilta saamallaan myrkyllä. Hän pysyi bunkkerissa Hitlerin seuraavana iltapäivänä tapahtuneeseen itsemurhaan saakka, jonka jälkeen hän palasi julkiseen väestösuojaan hoitamaan haavoittuneita kunnes puna-armeija vangitsi hänet.
6. toukokuuta Haase oli yksi niistä, jotka vietiin tunnistamaan Joseph Goebbelsin ja hänen vaimonsa Magdan sekä kuuden lapsen ruumiit. Haase tunnisti pahasti palaneen Goebbelsin ruumiin tämän oikeassa jalassa olleesta metallituesta.
Haasesta tuli Neuvostoliiton sotavanki. Kesäkuussa 1945 häntä syytettiin sillä perusteella, että hän oli Hitlerin henkilökohtainen lääkäri hoitaen myös muita Hitlerin hallituksen ja kansallissosialistisen puolueen jäseniä sekä Hitlerin SS-kaartin jäseniä. Tuomiota ei julkaistu. Tuberkuloosista kärsinyt Haase kuoli vankeudessa marraskuussa 1950. Kuolinpaikaksi on ilmoitettu ”Butyrin vankilasairaala”, joka saattaa viitata Butyrkan vankilaan Moskovassa.
Elokuvissa

Werner Haasea ovat elokuvissa esittäneet:
Morris Perry vuoden 1981 yhdysvaltalaisessa televisioelokuvassa Bunkkeri
Matthias Habich vuoden 2004 saksalaiselokuvassa Perikato
Werner Heel

Werner Heel
Werner Heel (s. 23. maaliskuuta 1982 Merano, Italia) on italialainen alppihiihtäjä, joka on parhaimmillaan vauhtilajeissa.
Heel on kilpaillut maailmancup-tasolla kaudesta 2001–2002 lähtien. Hän sijoittui kymmenen parhaan joukkoon ensimmäisen kerran oltuaan yhdeksäs syöksylaskukilpailussa Kvittfjellissä maaliskuussa 2007. Ensimmäisen voittonsa – ja palkintokorokepaikkansa – hän saavutti syöksylaskussa niin ikään Kvittfjellissä 29. helmikuuta 2008. Seuraavana päivänä hän oli samalla paikkakunnalla ja samassa lajissa kolmas. Syöksylaskun maailmancupin yhteispisteissä hän sijoittui kaudella 2007–2008 viidenneksi.
Kaudella 2008–2009 Heel voitti supersuurpujottelukilpailut Val Gardenassa ja Åressa ja sijoittui supersuurpujottelucupissa toiseksi. Seuraavalla kaudella hän oli toinen Lake Louisen syöksylaskussa sekä kolmas Val d'Isère'n supersuurpujottelussa ja Kitzbühelin syöksylaskussa. Syöksycupissa hän sijoittui kolmanneksi. Kaudella 2012–2013 hän oli kolmas Val Gardenan ja Kvitfjellin supersuurpujotteluissa sekä supersuurpujottelucupissa neljäs. Kaudella 2014–2015 hän sijoittui Kvitfjellin syöksylaskussa kolmanneksi. Heel on sijoittunut maailmancupin osakilpailuissa palkintokorokkeelle kymmenen kertaa (8.3.2015 mennessä).
Heel kuului Italian joukkueeseen Åren MM-kilpailuissa 2007. Hän oli supersuurpujottelussa 27. ja keskeytti superyhdistetyn. Val d'Isèren MM-kilpailuissa 2009 hän oli syöksylaskussa seitsemäs ja supersuurpujottelussa neljästoista. Vancouverin olympialaisissa 2010 hän oli supersuurpujottelussa neljäs ja syöksylaskussa kahdestoista. Garmisch-Partenkirchenin MM-kilpailuissa 2011 hän sijoittui supersuurpujottelussa kahdeksanneksi ja syöksylaskussa 22:nneksi. Schladmingin MM-kilpailuissa 2013 hän oli syöksylaskussa 16:s ja supersuurpujottelussa 20:s. Sotšin olympialaisissa 2014 hän sijoittui syöksylaskussa 12:nneksi ja supersuurpujottelussa 17:nneksi.
Vuonna 2004 hän voitti supersuurpujottelun Italian mestaruuden.
Aiheesta muualla

Virallinen sivusto
William Adams

William Adams voi viitata seuraaviin henkilöihin:
William Adams (merimies) (1564–1620), englantilainen merimies ja merkittävä henkilö Japanissa
William Bridges Adams (1797–1872), brittiläinen kirjailija ja keksijä
William Adams (kirjailija) (1814–1848), englantilainen uskonnollinen kirjailija
Will.i.am, oikealta nimeltään William James Adams, Jr., (s. 1975), The Black Eyed Peasin perustajajäsen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”William Adams”, voi hakea sivunnimihaulla, laajalla sivunnimihaulla tai tekstihaulla.
Virginia Zeani

Virginia Zeani vuonna 1963.
Virginia Zeani (21. lokakuuta 1925 Solovăstru – 20. maaliskuuta 2023 West Palm Beach, Florida) oli romanialainen oopperalaulaja, äänialaltaan sopraano. Hän debytoi Bolognassa toukokuussa 1948 tulkitsemalla Violettan roolin Giuseppe Verdin oopperassa La traviata. Hän oli tuolloin viime hetkellä valittu tuuraaja vailla kokemuksia orkesterin kanssa esiintymisestä sekä harjoittelua. Lopulta Zeani esiintyi uransa aikana laulajana yhteensä 648 kertaa. Ura lavalla kesti 34 vuoden ajan; ohjelmisto kattoi kaikkiaan 69 oopperaa ja laajan roolien kirjon. Näihin rooleihin lukeutuivat muiden muassa Lucia di Lammermoor, Gilda, Elvira, Senta, Aida ja Magda Sorel. Vuonna 1957 Zeani loi Blanche de la Forcen roolin Francis Poulencin oopperassa Karmeliittain tarinoita.
Zeani esiintyi Metropolitan-oopperassa, La Scalassa, Pariisin oopperassa, Covent Gardenissa ja Rooman oopperassa. Hän teki yhteistyötä muiden muassa Beniamino Giglin, Franco Corellin, Alfredo Krausin, Luciano Pavarottin, Plácido Domingon, Shirley Verrettin ja Grace Bumbryn kanssa. Zeani vetäytyi lavalta vuonna 1982 ja jatkoi uraansa musiikin parissa työskentelemällä opettajan ominaisuudessa. Hän piti 22 vuoden ajan Indianan yliopistossa miehensä, basso Nicola Rossi Lemenin kanssa studiota, jolla harjoittelivat muiden muassa Sylvia McNair, Angela Brown, Elizabeth Futral, Elina Garanča, Vivica Genaux ja Ailyn Perez.
Aiheesta muualla

Viralliset sivut (englanniksi)
Virginia Valli

| Virginia Valli |
| --- | --- |
 Virginia Valli
Henkilötiedot
Koko nimi:  Virginia McSweeney
Syntynyt: 10. kesäkuuta 1898 Chicago, Illinois, Yhdysvallat
Kuollut: 24. syyskuuta 1968 (70 vuotta) Palm Springs, Kalifornia, Yhdysvallat
Ammatti:  näyttelijä
Puoliso:  Demarest Lamson (1921–1926) Charles Farrell (1931–1968)
Näyttelijä
Aktiivisena:  1916–1931
Aiheesta muualla
IMDb 
Elonet
Virginia Valli (oik. Virginia McSweeney 10. kesäkuuta 1898 Chicago, Illinois, Yhdysvallat – 24. syyskuuta 1968 Palm Springs, Kalifornia, Yhdysvallat) oli yhdysvaltalainen elokuvanäyttelijä. Hän oli 1920-luvulla suosittu elokuvanäyttelijä. Hän lopetti elokuvauransa 1931 vaikka onnistuikin hyvin äänielokuvissa. Vallin tunnetuimpia elokuvia ovat Kiusausten saari (1924), The Shock (1923) ja Alfred Hitchcockin esikoisohjaus The Pleasure Garden.
Vallilla on tähti Hollywood Walk of Famella.
Valikoitu filmografia

| Vuosi | Alkuperäinen nimi | Suomenkielinen nimi |
| --- | --- | --- |
| 1921 | The Idle Rich |  |
| 1922 | The Storm | Suuri palo |
| 1922 | The Village Blacksmith |  |
| 1924 | In Every Woman's Life | Jokaisen naisen elämässä |
| 1924 | The Signal Tower | Viime hetkessä |
| 1924 | Wild Oranges | Kiusausten saari |
1925: The Pleasure Garden
| 1926 | Paid to Love |  |
| 1927 | East Side, West Side | Nykyajan Babylon |
| 1927 | Evening Clothes | Pariisin yökahviloissa |
Wijk aan Zee

Yleiskuva kylästä
Wijk aan Zee on kylä Pohjois-Hollannissa Pohjanmeren rannalla. Se kuuluu Beverwijkin kuntaan. Wijk aan Zee on tullut tunnetuksi Tata Steel Chess -shakkiturnauksesta (aiemmin Corus-turnaus), joka järjestetään siellä joka vuosi tammikuussa.
Wijk aan Zeen taloutta värittää merkittävästi turismi, joka näkyy muun muassa hotellien ja baarien suurena lukumääränä kylässä.
Kylä sijaitsee välittömästi suuren IJmuidenin sataman pohjoispuolella.
Aiheesta muualla

Wikimedia Commonsissa on kuvia tai muita tiedostoja aiheesta .
Cultural Village